Théo Péporté
Den Théo Péporté, gebuer 1953, war bis den 1. Oktober 2013 Responsabele vum Kommunikatiouns- a Presseservice a Porte-parole vum der Äerzdiözees Lëtzebuerg.

An där Funktioun war hien och de Vertrieder fir Lëtzebuerg vu Signis Europa. Hien ass och Filmkritiker a Member vu verschiddene Jurye vu Festivaller.

Virdru war hien den Direkter vum Centre chrétien d'éducation des adultes a President vum Info-Video Center.

Hien ass ausserdeem a verschiddene Verwaltungsréit, wéi z. B. beim Radio 100,7 oder vun der Fondatioun Lëtzebuerger Guiden a Scouten am Déngscht vun de Jonken.

Kathoulesch Kierch zu Lëtzebuerg
Lëtzebuergesch Filmkritiker
Gebuer 1953